Document ID: /roh_data/filtered/fineweb-2-filterrobots_roh.jsonl.gz/11834

Sco in pledader da la polizia ha confermà, è l’aviun sfundrà radund 200 meters en il nordost da l’insla Mainau en ina profunditad da radund 60 meters.
Ils dus passagiers a bord vegnan anc tschertgads ma las forzas da salvament van da quai anora ch'els èn morts.
In pledader dals pumpiers ha confermà d'avair chattà parts d'ina bara e che probabel omadus passagiers sajan morts. Las autoritads d'accidents d'aviuns da la Germania vegn ad intercurir l'accident.
Gasettas tudestgas rapportan era ch'ina gruppa d'uffants ch'eran en in champ han observà la disgrazia.
RR novitads 14:00